Ja siis me oleks peaaegu peksa saanud. Ungari sõber pani oma kohvri pingi peale ja seisis meiega jutustades natuke kaugemal. Üks  kaltsakate riietega vanamees läks kohvri kõrvale istuma ja ungari sõber ütles meile: "Vaatame, kui ruttu ta mu kohvrit ära tahab varastada!" Me piilusime, aga see vanamees nägi ja sai õudselt vihaseks. Ta oli purjus ka ja hakkas taarudes meie poole tulema, ise sisises kurjalt. Õnneks oskas meie ungari sõber vene keelt, või oli see läti keel, igatahes ta käratas ja sõimas midagi. Ta oli hästi pikk, aga vanamees oli lühike, ja siis läks vanamees heaga minema.